# Nevenka (sèrie de televisió)

Nevenka és una sèrie documental estrenada el març de 2021 sobre el cas de Nevenka Fernández, pioner a Espanya en el reconeixement d'una situació d’assetjament sexual, i especialment recordat després del moviment Me Too. La sèrie documental consta de tres episodis en els quals es rememora la història viscuda l'any 2000, el judici i la sentència per assetjament sexual contra el polític Ismael Álvarez, del Partit Popular, el mateix partit al qual pertanyia també la víctima. Està produïda per Newtral per Netflix.

## Història

El llavors alcalde de Ponferrada Ismael Álvarez va ser el primer polític condemnat per assetjament sexual a Espanya. Malgrat això va aconseguir tornar a l'Ajuntament, mentre Nevenka Fernández va haver d'exiliar-se fora d'Espanya.
"Quan em van nomenar la paraula assetjament, al principi estava desconcertada, no sabia el seu significat, aplicar-la-hi a una mateixa és difícil i no podia considerar-me feble".
| « | (castellà) Cuando me nombraron la palabra acoso, al principio estaba desconcertada, no sabía su significado, aplicársela a una misma es difícil y no podía considerarme débil. [...] Ahí empezó la otra Nevenka, cuando pusimos un nombre a lo que me estaba sucediendo. | (català) Quan em van anomenar la paraula assetjament, al principi estava desconcertada, no sabia el seu significat, aplicar-se-la a una mateixa és difícil i no podia considerar-me feble. [...] Aquí va començar l'altra Nevenka, quan vam posar un nom a què m'estava succeint. | » |
| — MARÍN, Rebeca. "Acoso y derribo". 20 minutos ||||
En la sèrie documental es recullen les declaracions dels protagonistes del cas. Va ser d'altra banda la primera vegada que a Espanya es va apartar al fiscal cap, José Luís García Ancos per part de la Fiscalia General de l'Estat.

## Episodis

La sèrie documental consta de tres episodis:
| Número de capítol | Argument | Duració |
| Episodi 1 | Nevenka Fernández se suma a l'equip de l'alcalde Ismael Álvarez, i és nomenada regidora a l'Ajuntament de Ponferrada i es converteix en l'objectiu de l'alcalde. | 39 minuts |
| Episodi 2 | Assetjada a casa i en el treball, Nevenka fuig a Madrid i finalment decideix presentar càrrecs i denunciar-ho. | 34 minuts |
| Episodi 3 | Nevenka realitza una declaració pública i presenta una querella criminal contra Ismael Álvarez. El març de 2001 se celebra el judici amb una gran atenció mediàtica. Augmenta la pressió sobre ella i la seva família. La població de Ponferrada es divideix en el suport cap a Nevenka i cap al llavors encara alcalde Ismael Álvarez. El fiscal en cap José Luis García Ancos va ser apartat finalment del cas pel seu comportament i interrogatori especialment agressiu contra la víctima Nevenka a qui acusava de no haver volgut evitar la situació d'assetjament del seu agressor Ismael. Malgrat guanyar el judici Nevenka Fernández va haver d'emigrar. | 41 minuts |

## Testimonis

* Nevenka Fernández, víctima i protagonista principal
* Ana Gaitero, periodista
* Juan José Millás, escriptor
* Rosario Velasco, política i pediatra
* Adolfo Barreda, advocat
* José Antonio Busts, psicoanalista
* Rosa María Mollá, psiquiatre
* Menchu Monteira, coordinadora 8M El Bierzo

## Polèmica

El 8 d'abril de 2021 Ismael Álvarez va concedir una entrevista a la Televisió de Castella i Lleó defensant la seva innocència i negant-se a demanar perdó a la víctima. A més, va declarar que la productora Newtral no es va posar en contacte directament amb ell per donar els seus descàrrecs i testimoniatge. No obstant això, l'endemà al programa Al Rojo Vivo van emetre l'àudio d'una trucada telefònica on s'escolta a una productora de Newtral oferint l'oportunitat de ser entrevistat, desmentint així a l'exalcalde.

## Referències

* 1 2 «Nevenka, la primera que se atrevió a denunciar al jefe acosador: ganó pero vive exiliada» (en castellà). El Español, 09-12-2017. [Consulta: 7 abril 2021].
* ↑ «'Nevenka': una iluminadora docuserie de Newtral para Netflix que analiza un caso pionero de acoso sexual» (en castellà). Espinof, 08-03-2021. [Consulta: 7 abril 2021].
* ↑ 20minutos. «Acoso y derribo» (en castellà). www.20minutos.es - Últimas Noticias. [Consulta: 7 abril 2021].
* ↑ Marín, Rebeca «Acoso y derribo». 20 minutos, 06-04-2021 [Consulta: 1r setembre 2021].
* ↑ «Nevenka | Sitio oficial de Netflix» (en castellà). www.netflix.com. [Consulta: 8 abril 2021].
* ↑ Cornejo, Laura. «Ismael Álvarez sigue negándose a pedir perdón a Nevenka 20 años después» (en castellà). ElDiario.es, 08-04-2021. [Consulta: 9 abril 2021].
* ↑ elEconomista.es. «Ferreras estalla contra Ismael Álvarez: "Es un sinvergüenza, un acosador y un mentiroso" - Ecoteuve.es» (en castellà). ecoteuve.eleconomista.es. [Consulta: 9 abril 2021].

## Enllaços externs

* Nevenka a Netflix.